CELEX: 62019TN0188
Language: sl
Date: 2019-04-01 00:00:00
Title: Zadeva T-188/19: Tožba, vložena 1. aprila 2019 – Združeno kraljestvo/Komisija

20.5.2019   
            
            
               SL
            
            
               Uradni list Evropske unije
            
            
               C 172/46
            
         
      Tožba, vložena 1. aprila 2019 – Združeno kraljestvo/Komisija
      (Zadeva T-188/19)
      (2019/C 172/60)
      Jezik postopka: angleščina
      
         Stranki
      
      
         Tožeča stranka: Združeno kraljestvo Velika Britanija in Severna Irska (zastopniki: S. Brandon, Agent, T. Johnston in J. Scott, Barristers)
      
         Tožena stranka: Evropska komisija
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  razglasi za ničen sklep Komisije, da bo Končno revizijsko poročilo z opravilno številko 14-BA262-013 sprejela kot dokončno, kot je obvestila vlado Združenega kraljestva z dopisom z dne 20. decembra 2018, ki ga je ta vlada prejela 21. januarja 2019;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva razloga.
      
                  1.
               
               
                  Prvi tožbeni razlog: revizorji so napačno uporabili pravo s tem, da so ugotovili, da so bile potrebne časovne tabele za vsak dan, in so s tem napačno razlagali sporazume o nepovratnih sredstvih.
               
            
                  2.
               
               
                  Drugi tožbeni razlog: končno revizijsko poročilo nezakonito posega v legitimna pričakovanja Urada za meteorologijo, da sta njegova ex post facto sistem za beleženje časa in mesečni izračun posrednih stroškov v skladu z zahtevami iz sporazumov o nepovratnih sredstvih.